AksaraLLM/aksara-bahasa-daerah-v1 huggingface dataset:
Anita Hara () iku salah siji aktris kang asalé saka nagara Indonésia. Saliyané dadi bintang filem Anita Hara iku salah siji modhél pariwara. Kajaba iku Anita Hara uga dadi bintang sinétron ing jagading hiburan Indonésia. Anita Hara akèh akting dadi paraga kang protagonis. Anita Hara iku bocah wadon lulusan Psikologi Universitas Atmajaya. Nalika akting ing sinétron, Anita Hara ora patiya kontroversial.

Anita Hara asring nggunakaké  klambi kang rada seksi. Anita Hara ngaku yèn dhèwèké kerep nggunakaké  klambi seksi ing tivi apadené nalika akting sinétron. Anita Hara ngaku yèn dhèwèké isih kepéngin sinau manèh babagan akting. Lumrahé Anita Hara sinau karo kancané nalika padha-padha soting ing lokasi syuting.
Saka akting, Anita banjur njajal dadi panatacara. Anita dipercaya dadi presenter ing acara Kasak Kusuk. Kajaba iku, Anita Hara uga dipercaya dadi panatacara ing acara ulah raga balap F1.
Ora mung akting lan dadi presenter, Anita Hara uga nduwéni pangimpen kanggo nduwéni karir ing nyanyi. Nalika taun 2009, Anita Hara nduwéni ancang-ancang kanggo nggawé album perdanané. Album iki duwé irah-irahan Dasar Cowok. Album iki nduwéni lagu kang dadi andhalan kang padha karo irah-irahan albumé. Sanajan durung resmi dirilis Nanging bintang kang tau main ing sinétron Suami-Suami Takut Istri iki kerep tampil kanthi off air nalika dadi panatacara lan uga nyanyi.

Cathetan suku 

Aktris Indonésia
Wong Jakarta
Téyori asal-usul kauripan iku téyori kang isiné njléntréhaké babagan asalé kauripan, téyori iki ana loro ya iku téyori abiogénesis lan téyori biogénesis.
 Téyori aboiogénesis
Ing abad ke-17 Aristoteles gawé tetélan déné makluk urip iku kedadéyané spontan utawa ujug-ujug ana (abiogenesis utawa generatio spontanea). Téyori iki olih panjurung saka Leeuwenhook (wong kang gawé miksroskop) dhèwèké ora sengaja njupuk banyu saka rendheman jerami kang wis bosok. Ing jero banyu kuwé tinemu organisme urip. Dhèwèké gawé kesimpulan déné makluk iku kadadéan saka banda mati.
 Téyori Biogénesis
Tokoh saka téyori iki ya iku antarané Lazzaro Spallanzani, Fransisco Redi, Louis Pasteur. Téyori iki nyatakaké déné makluk urip iku asalé saka makluk urip liyané. Téyori iki ngguguraké téyori asal usul makluk urip sedurungé ya iku téyori abiogénesis. Semboyan saka téyori iki ya iku “omne vivum ex ovo, omne vivum ex vivo” kang artiné makluk urip iku asalé saka endhog, kedadéyané makluk urip iku saka makluk urip kang wis ana sedurungé. Fransisco Redi nganakaké percobaan nganggo daging, botol nomer siji iku ditutup rapet, botol nomer loro ditutup nganggo kain kasa, botol nomer telu ora ditutup. Kasilé, botol nomer siji ora ana baktériné, botol nomer loro ana baktériné nanging sethithik, botol nomer telu akèh baktériné. Lazzaro Spallanzani uga gawé percobaan nganggo banyu kaldhu lan perlakuané padha baé kaya Redi lan kasilé uga padha. Louis Pasteur nganakaké percobaan nganggo banyu kaldu kang didelahaké ing labu kang guluné kaya gulu banyak. Kasilé padha baé kaya F. Redi lan L. Spallanzani. Katelu ilmuwan iku ora sarujuk karo téyori abiogénesis.

Cathetan suku 

Biologi
Nokia iku produsén piranti télékomunikasi kang gedhé ing donya lan kalebu prusahaan kang gedhé ing Finlan. Kantor pusate manggon ing kutha Espoo, Finlan. Nokia misuwur amarga prodhuk-prodhuk tlepon genggam. Nokia nggawe tilpun genggam utawa hp kanggo kabèh pasar lan protokol utama kalebu GSM, CDMA, lan W-CDMA (UMTS).
Ana uga kang ngarani NOKIA asalé saka jeneng komunitas kang manggon ing kali Emakoski ing Finlan kidul.
Sajeroning dadi penguwasa pasar ponsel kang gedhé dhéwé sadonya, Nokia uga tau ngalami pacoban.
Nokia iku dijupuk saka jeneng kali Nokianvirta kang mili saka kutha Nokia ing region Pirkanmaa. Sadurungé nggawé piranti telekomunikasi, Nokia uga tau nggawé ban, sepatu boot, tivi, lan prodhuk umum liyané.
Tune Nokia kang sepisanan iku digawé karo Fransisco Tarrega. Dhèwèké iku komposer Spanyol lan gitaris nalika kalamangsa Romantic. Nada dering nalika nampa sms kang ana ing ponsel Nokia sajatiné yaiku kodhe morse kanggo SMS. Istilah GSM kang sepisanan digawé lumantar jaringan kang disuplai Nokia nalika taun 1991 ing Helsinki. Nalika iku dadi wektu kang sepisanan kanggoné mahamantri Helsinki kang jenengé Harri Holkeri nganggo ponsel Nokia.Piranti penganalisa detak yaiku perangkat elektronik kang sepisanan digawé Nokia nalika taun 1962.
Mobira Talkman iku ponsel Nokia kang sepisanan kang digawé nalika taun 1984. Nalika iku regané kurang luwih 4500 euro. Dené ponsel layar sentuh kang digawé nokia kang sepisanan yaiku Nokia 7710 kang digawé nalika taun 2004. Nokia 1100 dadi ponsel kang paling laris nalika sasi Mèi 2001. Ponsel Nokia N Series kang sepisanan digawé kanthi bareng-bareng yaiku Nokia N70, N90, dan N91.

Cathetan suku 

 
Perusahaan Finlan
Perusahaan telekomunikasi
Michele Monique Reis tenar karo jeneng Michele Monique 李嘉欣 =Lǐ Jiāxīn lair tanggal  dhèwèké iku aktris kondhang saka Hong Kong, Dhèwèké iku katurunan saka wong Portugis lan Cina.
Dhèwèké tau sekolah ning St. Pauls Secondary School.

Sadurungé, wanita kang duwé nama liya Lee Ka Yan iki wis kondhang amarga gayutané
kang suwé karo Joseph Lau.
Nanging ning tanggal 23 November taun 2008, dhèwèké bebrayanan karo Julian Hui lan nyatakaké manawa dhèwèké wus cerai karo
Joseph Lau.

Karir 

Kariré diwiwiti nalika dhèwèké dadi paraga ning umur 14 taun.
Nanging katenarané diwiwiti sawisé dhèwèké dadi pamenang ning ajang kontès kecantikan
Miss Hong Kong ning taun 1988, dhèwèké uga tau dadi Miss Chinese International kang kaping pisanan ning taun 1988.
Amarga dadi pamenang ning ajang Miss Chinese International Reis nuli meluni ajang Miss World ning taun 1988
ning ajang mau dhèwèké ngenalaké Hong Kong ning donya internasional, dhèwèké uga dijadwalaké kanggo meluni
Miss Universe ning taun 1989 nanging ngunduraké dhiri amarga masalah kasehatan.
Reis miwiti kariré ning donya entertainmen nalika taun 1990an.
Dhèwèké miwiti karir kanthi cara mbintangi iklan-iklan lan mainaké akting ning filem-filem Hong KOng.

Ning taun 2006, Michelle Reis konangan digandheng milyuner Hongkong Xu Jin Heng kanthi terang-terangan
Dhèwèké digandheng nekani mantenané ponakan lanangé.
Ning acara mantenan mau, JIn mbiwara manawa Jin lagi mroses gugatané marang bojoné.
Xu Jin Heng iku wakil présidhèn Henderson Group Hong Kong, iki tegesé manawa Michelle bebrayanab karo Jin Heng,
dhèwèké bakal mèlu ngerasakaké kasugihan kang akehé 20 bilion dolar Hong Kong.

Filmografi 
Film-filem kang tau dibintangi Michelle Reis :
 BODYGUARDS AND ASSASSINS (2009)
 MISS DU SHI NIANG (2003)
 THE IRRESISTIBLE PIGGIES (2002)
 BEAUTY AND THE BREAST (2002)
 EVERY DOG HAS HIS DATE (2001)
 BAKERY AMOUR (2001)
 HEALING HEARTS (2000)
 THE CITY OF STRANGERS (2000)
 WHEN I FALL IN LOVE...WITH BOTH (2000)
 THE ISLAND TALES (1999)
 ROUND ABOUT MIDNIGHT (1999)
 PRINCE CHARMING (1999)
 FLOWERS OF SHANGHAI (1998)
 YOUNG AND DANGEROUS 4 (1997)
 HEAVEN EARTH GREAT AMBITION (1997)
 100 WAYS TO KILL YOURSELF (1996)
 FALLEN ANGELS (1995)
 THE OTHER SIDE OF THE SEA (1994)
 DRUNKEN MASTER III (1994)
 THE BLACK MORNING GLORY (1993)
 THE SWORD OF MANY LOVERS (1993)
 THE LEGEND OF FONG SAI YUK II (1993)
 THE LEGEND OF FONG SAI YUK (1993)
 CASINO TYCOON II (1992)
 ROYAL TRAMP II (1992)
 ZEN OF SWORD (1992)
 THE WICKED CITY (1992)
 A KID FROM TIBET (1992)
 PARTY OF A WEALTHY FAMILY (1991)
 SWORDSMAN II (1991)
 PERFECT GIRLS (1990)
 DOCTOR'S HEART (1990)
 NO RISK, NO GAIN (1990)
 A CHINESE GHOST STORY PART II (1990)

Cathetan suku 

Aktris Hong Kong
Lair 1970
Margaret Denise Quigley utawa ditepungi mawa jeneng profésionalé Maggie Q, iku sawijining aktris Amérikah Sarékat. Dhèwèké lair ing sasi Mèi tanggal 22, taun 1979.
Aktingé kang pisanan ya iku nalika taun 2001, nalika dhèwèké meranaké karakter Zhen Lei
ning filem kang judhulé Rush Hour 2 aktingé iku dadi akting paling tenar,
ora namung iku, dhèwèké uga asring tampil ning bintang modhel fashion ning prodhuk.

Sadurungé Maqqie iku wanita keturunan Amérika lan Vietnam, luwih kondhang dadi bintang
Hongkong sarta Asia Wétan tinimbang ning Hollywood.
Wis akèh filem kang wis dibintangi dhèwèké, filem-filem mau digawé ning Hong Kong
Hongkong bebarengan karo bintang Asia, kaya ta filem-filem kang judhulé filem Gen-Y Cops, Naked Weapon lan
filem Das Haus der Harmonie kang bintangi bebarengan karo Fann Wong, salah sijiné iku bintang akting saka Singapore.

Saiki, Maggie duwé pepenginan dadi bintang internasional.
Kiprahé diwujudaké kaya ta ning peran dadi Zhen Lei
bebarengan karo aktor Tom Cruise, ning filem kang judhulé MISSION: IMPOSSIBLE III,
nuli dilanjutaké mainaké peran bebarengan karo Bruce Willis mbintangi
filem aktion thriller, ning taun 2007 LIVE FREE OR DIE HARD.
Ora namung meranaké karakter-karakter ning filem kaya ta filem THE LEGENDARY
'TAI FEI', kang di rilis nalika taun 2000, AROUND THE WORLD IN 80 DAYS, dirilis nalika taun 2004, RICE RHAPSODY, kang dirilis nalika taun 2004
lan filem-filem liyané.

Taun 2011, Maggie Q melebu nominasi vegetarian seksi se-Asia, bebarengan Kareena Kapoor,
R.Madhavan, Nominjin, Blue Lan, Gao Yuanyuan, Barbie Hsu, Faye Wong, Shahid Kapur lan Louis Cheung
ning ajang mau Faye Wong karo Shahid Kapur dadi pamenangé.

Cathetan suku 

Aktris Amérika
Lair 1979
Maggie Cheung Man yuk kondhang uga karo jeneng Maggie Cheung dhèwèké lair tanggal , dhèwèké katurunan China, lan aktris saka Hong Kong, wis punjul 70 filem kang dibintangi dhèwèké awit taun 1983 wiwit kariré ning dunya filem,
Dhèwèké aktris wanita Asia pisanan kang menangaké ajang Cannes Film Festival,
Maggie Cheung pindah maring Inggris nalika umuré esih 8 taun.
Bali manèh maring Hong Kong sawisé ngelulusaké sekolah menengahé.

Ning taun 1983 Maggie meluni kontès Miss Hong Kong lan olih juara kaping loroné.
Mula dhèwèké dadi semi-finalis ning ajang kontès Miss World ning taun kang padha.
Maggie Cheung njegur ning dunya filem nalika taun 1985, kaping pisanan nalika mainaké peran ning filem kang judhulé POLICE STORY.
Dhèwèké mainaké tokoh kang jenengé May, pepujaning atiné "Kevin" Chan Ka Kui kang diperanaké déning aktor kodhang Jackie Chan.

Maggie Cheung uga kondhang babagan kamampuané fasih anggoné nganggo basa njaba.
Ning taun 1992, dhèwèké nganggo basa Mandarin, Katon lan Shanghai kanthi lancar nalika mainaké peran ning filem kang judhulé CENTER STAGE.
Maggie Cheung uga tampil karo basa Inggris-lan logat Britania, Perancis, Kanton lan Mandarin ning filem kang judhulé CLEAN.

Aktris kang wus tau mbintangi punjul 80 judhul filem lan drama TV iki tau urip bebrayan karo sutradara saka Perancis ya iku Olivier Assayas, ning taun
1998 lan cerai ning taun 2001.
Hubungan sakloroné tetep dilanjutaké kanthi apik,
bisa dideleng nalika Maggie menangaké kategori aktris paling apik ning filem CLEAN (2004) saka ajang Cannes Film Festival taun 2004 kang
disutradarai déning mantan garwané.
Tanggal 7 Fèbruari 2007, The New York Times netapaké Maggie Cheung dadi salah siji saka 22 Great Performers ning taun 2006
amarga kamenangané nalika meranaké Emily ning filem CLEAN (2004).

Ning taun 2010, Maggie Cheung dinobataké dadi wakil saka UNICEF Cina nalika preskon kang ditindakaké ning kantor UNICEF Cina, Beijing.
Dhèwèké negasaké manawa, dhèwèké bakal migunakaké katenarané kanggo ndandani apa kang dialami déning para bocah-bocah ning nagarané.

Cathetan suku 

Aktris
Lair 1964
Ikatan Pencak Silat Indonésia (IPSI) ya iku organisasi nasional Indonésia kang mimpin kagiyatan Pencak silat kanthi resmi , antarané ya iku nganakaké tetandhingan, ngatur aturan lan liya-liyané.

Lumrahé Pencak Silat ngajaraké pangenalan dhiri pribadi minangka manungsa kang percaya déning panguasaning Gusti Kang Maha Agung. Lumrahé, Pencak Silat dadi ajaran karohanian/kebatinan diwènèhaké maring siswa kang wis nyukupi ngèlmu silat kang diajaraké. Tujuané ya iku kanggo ngundhakaké budi pekerti utawa kaluhuran budi siswa. Saéngga ing mburiné Pencak Silat duwé tujuan kanggo minangka keselarasan/ keseimbangan/keserasian/alam ing kiwa-tengen kanggo ngundhakaké iman lan taqwa maring gusti kang maha agung, kanggo ngisi pambangunan Nasional Indonésia sajeroning manungsa Indonésia kang wutuh lan Pancasilais.

Sajarah 
Pencak Silat iku sawijiné péranganing kabudayan bangsa Indonésia bareng karo sajarah masarakat Indonésia. Manut manéka rupa kaanan géografis lan etnologis lan rejaning jaman kang ana ing Indonésia, Pencak Silat digawé amarga kaanan lan kondisiné. Saiki Pencak Silat dikenal amarga wujud lan warna kang manéka rupa, nanging duwé aspek-aspek kang padha.

Pencak Silat iku pérangan unsur-unsur kepribadèn bangsa Indonésia kang diduwèni saka budi daya tumuruning génerasi. Nganti saiki durung ana naaskah utawa kumpulan ngenani sajarah Béla dhiri bangsa Indonésia kang disusun kanthi alamiah lan bisa ditanggungjawabké lan dadi sumber kang luwih teratur.

Nanging kanthi turun-tumuruné lan sipat pribadiné utawa kelompok sajarah silat dituturaké. Sifat-sipat kang tinutup amarga digawé déning jaman Walanda ing jaman biyèn dadi pepalang ing jaman saiki kang nuntut tinarbuka lan massal kang luwih amba.

Cathetan suku 

Organisasi ulah raga Indonésia
Hefaistos (, Hēphaistos) ana ing mitologi Yunani ya iku déwa tèknologi, pandhé wesi, pengrajin, pemahat, logam, metalurgi, geni, lan gunung geni. Ana ing mitologi Romawi dhèwèké ditepungi dadi Vulkanus. Hefaistos ya iku putra saka Zeus lan Hera. Dhèwèké duwé peran dadi pandhé wesi kanggo para déwa utawa asring nggawé piranti lan gegaman kang migunani kanggo para déwa. Hefaistos disembah ana ing kabèh panggon indhustri lan manufaktur ing Yunani mligi ana ing Kutha Athena. Simbol saka Hefaistos ya iku palu, landhesan wesi, lan panjepit. Dhèwèké uga digambaraké lagi nyekel kapak. Kuil Hefaistos manggon ana ing cedhaké agora ing kutha Athena.

Silsilah 
Ana ing Odisseia lan kamungkinané ana ing Iliad, Hefaistos lair saka gayutané Zeus karo Hera. Ana ing carita liyané, Hera nglairaké Hefaistos dhéwé, Hera nglakokaké amarga Zeus uga nglairaké Athena dhéwé. Nanging ana ing lukisan-lukisan vas ing Attika, Hefaistos digambaraké wis ana sadurungé kelairané Athena. Hefaistos dilukisaké nyekel kapak kanggo nyigar sirahé Zeus lan ngetokké Athena.
Ing ngisor iki keturunan saka Hefaistos:
 Afrodit
 Aglaia
 Eukleia
 Euthenia
 Eufeme
 Filofrosine
 Gaia
 Erikhthonios

Uga delengen 
 12 Déwa Olimpus

Cathetan sikil

Pranala njaba 

 Theoi Project, Hefaistos sajeroning sastra lan seni klasik
 Greek Mythology Link, Hefaistos ikhtisar ngenani mitos Hefaistos
 Hefaistos ing Encyclopedia Mythica
 Hefaistos ing MythWeb
 Kasunyatan-kasunyatan Hefaistos

Déwa Olimpus
Déwa-dèwi Yunani
Johan Rudolf Bonnet () inggih punika satunggalipun pelukis saking nagari Walanda ingkang dangu gesang ing Ubud, Bali minangka seniman lan pelukis.
Panajenenganipun dados salah satunggalipun pelukis manca nagari ingkang gadhah kontribusi tumrap majengipun seni lukis Indonésia, mliginipun ing Bali.
Rudolf Bonnet lair saking kulawarga Huguenot Walanda ingkang sampun dangu lan pinten-pinten génerasi dados tukang roti ing Kutha Amsterdam. Bonnet tansah mbudidaya supados saged medal saking gaya hidup borjuis supados dados seniman lukis.
Amargi remen kaliyan seni saéngga ing taun 1920, Bonnet tindak dhateng Italia lan sinau nglukis ing mrika. Ing Italia Bonnet manggèn ing désa Anticoli Corrado ing sisih kidulipun Kutha Roma. Ing Italia Bonnet kepanggih kaliyan W.O.J. Nieuwenkamp, satunggalipun seniman Walanda ingkang sampun kliling Hindia-Walanda. Nieuwenkamp ingkang nyakinaken Bonnet supados tindak dhateng Bali.

Pendidikan 
Bonnet naté sekolah ing sekolah tèhnik Hendrick de Keyser ing Amsterdam. Ing Taun 1913 panjenenganipun ndhèrèk Ujian Nasional kanggé sekolah Seni Rupa Terapan nagari lan taun 1916 lulus saking sekolah wau. Bonnet ugi nglaksanakaken pendidikan formal ing sekolah Rijksacademie van Beeldende Kunsten (Akademi Seni Adiluhung Walanda) ing Amsterdam lan kursus dekorasi ing Haarlem.

Cathetan suku

Pranala njawi 
 Museum Puri Lukisan, Ubud, Bali - Situs resmi Museum Puri Lukisan, Ubud, Bali.

Artikel mawa basa krama
Pelukis Walanda
Seni Bali
Éropah-Indonésia
Tokoh katurunan Perancis
Lair 1895
Honda Vario ya iku skuter otomatis kang digawé karo Astra Honda Motor ing Indonésia. Skuter kang digawé nalika taun 2006 iki nduwèni tujuwan kanggo antisipasi sangsaya akèh lan populeré skuter otomatis ing pasar sepeda motor ing Indonésia. Honda Vario uga bakal nduwèni saingan langsung karo Yamaha Mio, Yamaha Nouvo dan Suzuki Spin.
Honda Vario dadi saingané salah sijiné prodhuk yamaha ya iku Mio. Honda Vario luwih ndominasi ing pasar tinimbang Mio. Honda Vario duwé mesin tipe anyar kanthi radiator. Nanging Honda Vario duwé cc kang luwih cilik tinimbang Yamaha Mio ya iku 108 cc. Kanthi fitur anyar lan jenenge Honda kang misuwur prodhuk motor matik iki banjur laris ing pasaran.

Vario CBS Tecno 
Honda Vario CBS Tecno duwé tipe SOHC,4-langkah, lan nduwéni pendingin cuwèran (banyu). Dhiameter langkaé ya iku 50 x 55 (mm). Motor iki nduwèni Volume silinder kang gedhéné 108 cc lan tenaga maksimal 8.99 PS @8.000 rpm. Saliyané iku, Honda Vario nduwèni kopling sentrifugal lan kapasitas tangki bahan bakar kang gedhené 3,6 liter. Aboté motor iki ya iku 101 kg. Honda Vario nduwèni suspènsi ngarep teleskopik lan suspensi mburi ya iku lengan ayun lan peredam kejut tunggal. Rem ing motor iki ya iku rem ngarep Cakram hidraulis lan rem mburu Tromol.

Cathetan suku 

Sepeda motor honda
Bolu gulung (Switserlan roll) ya iku jajanan bolu kang dipanggang nganggo loyang kang cethék, lan diisi nganggo selai utawa krim mentega lan sawisé iku banjur digulung. Bolu gulung kerep dikenal kanthi jeneng jam roll, utawa jelly roll ing nagara Amérikah Sarékat.
Bolu gulung iki kuduné digulung nalika isih panas, ya iku nalika lagi diangkat saka oven. Tujuwané supaya bolu isih empuk lan gampang digulung saéngga nalika digulung ora ajur. Kertas roti utawa serbèt bisa dadi tatakan kanggo nggulung. Gulungan bolu iki bisa dibukak manèh nalika bolu wis rada adhem kanggo diwènèhi selé utawa krim mertéga lan sawisé iku, bolu kena digulung manèh. Bolu gulung uga kena langsung diwènèhi selé nalika isih panas saéngga cukup digulung mung sapisan waé.

Krim mertéga (buttercream) bisa digawé kanthi rasa wernba-warna kanthi nambahaké coklat bubuk, selé stroberi, selé nanas, moka, selé srikaya, lan rasa liyané

Bolu Gulung Moka

Bahan 
Bahan kang digunakaké ya iku 
 60 gram gula pasir kang alus
 Kuning endhog pitik kang cacahé 5 lan endhog pitik siji
 25 gram selé kacang
 30 gram trigu lan 20 gram susu bubuk, banjur diayak bareng
 60 gramp margarin kang dicuwèraké lan dijarké nganti adhem lan sawisé iku diwènèhi ½ sendhok tèh pasta moka

Bahan Isi 
Bahan kanggo isi kang digunakaké ya iku 
 25 gram selai coklat
 15 gram selé kacang:

Cathetan suku 

Bolu
Jajanan
Nyamikan
Kim Dae-jung (Koréa: 김대중, ) ya iku mantan présidhèn Koréa Kidul kang nampa bebungah Bebungah Nobel Bedhamèn nalika taun 2000. Dhèwèké dadi wong pisanan saka Koréa kang nampa bebungah iku. Penganut agama Katolik Roma wiwit taun 1957 iki dijuluki dadi "Nelson Mandela"-e Asia lan sawijining  tokoh oposisi dhémokrasi nalika jaman papréntahan diktatur militèr. Kim Dae Jung njabat dadi Présidhèn (nggenteni Kim Young-sam) nalika  1998-2003. Kim lair ana ing Haui-do, Jeollanam-do, sawijining kepuloan kang ana ing wewengkon Koréa Kidul. Dhèwèké lair saka pasangan wong tani sugih saka pulo Haui-do (baratdaya lepas pasisir Ujung Koréa) lan bakul. Dhèwèké tau lumebu ana ing bisnis perkapalan dadi Présidhèn Direktur Dae Yang Shipbuilding. Wiwit ngabung ana ing panggung pulitik nalika taun 1954, dhèwèké dikenal dadi pulitikus kang mesti lolos saka rajapati, penculikan, lan ukuman mati. Kim tau dadi akuntan ana ing sawijining penerbitan pawarta lan miwiti tampil ana ing panggung pulitik wiwit taun 1961. Nalika iku Kim dadi anggota parlemen lan lulus Universitas Koréa ana ing bisnis nalika taun 1964. Dhèwèké lumebu ana ing pulitik sawisé ana kudeta militèr taun 16 Mèi 1961 marang Nayakotama John M. Chang. Kudeta iku ngeterake Panglima Divisi II Angkatan Darat Mayjen Park Chung-hee dadi penguasa. Taun 1975, Kim olèh ukuman dikunjara limang taun amarga nentang marang Yushin lan dibebasake nalika taun 1978.

Cathetan suku 

Présidhèn Koréa Kidul
Lair 1924
Areng watu (krama areng séla) utawa setingkul yaiku sawijining watu bahan bakar fosil. Arti umum yaiku watu kang bisa kanggo bahan bakar, asalé saka endhapan organik, yaiku saka sisa tuwuhan lan kadhapur liwat prosès pembatubaraan. Unsur-unsur mligi saka karbon, hidrogen lan oksigèn.

Batu bara uga tunggalé watu organik kang duwé sipat-sipat fisika lan kimia kang komplèks kang bisa ditemoni ing manéka bentuk.

Analisa unsur mènèhi cara formula empiris kaya C137H97O9NS kanggo bituminus lan C240H90O4NS kanggo antrasit.

Pambentukan areng watu mbutuhaké kahanan-kahanan mirunggan lan mung bisa ing jaman-jaman kang ora mesthi saanané sajarah géologi. Jaman Karbon, kira-kira 340 (yuta taun kapungkur), yaiku jaman pambentukan batu bara kang paling prodhuktif kang mèh kabèh dhéposit batu bara (black coal) kang ékonomis kadhapur ing bumi sisih lor. Ing jaman Permian kira-kira 270 yuta taun kapungkur, uga kadhapur endhapan-endhapan batu bara kang ékonomis ing bumi sisih kidul, kaya ta Australia, lan maju terus nganti jaman Tersier (70 - 13 yuta taun kapungkur) ing bumi.

Kabèh unsur pambentuk batu bara yaiku saka tetuwuhan. Jinis-jinis tuwuhan pambentuk batu bara lan umuré miturut Diessel (1981) yaiku:
 Alga, saka jaman Pre-kambrium nganti Ordovisium lan duwé sèl tunggal. Ing période iki endhapan batu bara sithik banget.
 Silofita, saka jaman Silur nganti Devon Tengah, yaiku turunan saka alga. Ing période iki, endhapan batu bara uga sithik.
 Pteridofita, saka jaman Devon dhuwur nganti Karbon dhuwur. Matèri utama pambentuk batu bara ing jaman karbon ing Éropah lan Amérika Lor. Tuwuhan tanpa kembang lan isi, uripé nganggo spora lan urip ing iklim anget.
 Gimnospermae, wiwit saka jaman Permian nganti jaman Kapur Tengah. Tuwuhan heteroseksual, isi keblongsong ing woh, kaya pinus, lan ana unsur tlutoh (resin) kang dhuwur. Jinis Pteridospermae kaya gangamopteris lan glossopteris yaiku panyusun utama batu bara Permian kaya ing Australia, India lan Afrika.
 Angiospermae, saka jaman Kapur dhuwur nganti saiki. Jinis tuwuhan modhèren, woh kang nutupi isi, kurang tlutoh dibandhingaké karo gimnospermae, dadi rada angèl diawètaké.

Cathetan sikil 

Batu bara
Basa Koréa (Aksara Jawa: ꦧꦱꦏꦺꦴꦫꦾ ) (한국어/조선말) iku basa kang paling akèh dianggo ing Koréa, lan dadi basa resmi Koréa Kidul lan Koréa Lor. Basa iki uga dituturaké kanthi luas ing Yanbian ing Cina timur laut. Secara keseluruhan terdapat sakiwa-tengené 78 yuta penutur basa Koréa ing saindhenging donya kalebu kelompok-kelompok gedhé ing Uni Sovyèt, AS, Kanada lan Jepang. Klasifikasi resmi basa Koréa isih durung disetujoni kanthi universal, nanging dianggep déning akèh wong minangka basa isolat. Sawetara ahli basa nglebokaké sajeroning golongan basa Altaik. Basa Koréa uga akèh mèmper karo basa Jepang kang status kakerabatané uga kurang jelas.

Sistem panulisan basa Koréa kang asli — karan Hangul — minangka sistem kang silabik lan fonetik. Aksara-aksara Sino-Koréa (Hanja) uga dipigunakaké kanggo nulis basa Koréa. Sanadyan tembung-tembung kang paling umum dipigunakaké wujud Hangul, punjul 70% kosakata basa Koréa dumadi saka tembung-tembung kang diwangun saka Hanja utawa dijupuk saka basa Mandarin.

Huruf iki kawanuhaké déning Raja Sejong ing abad angka 15, dikenal minangka Hunmin Jeongeum. Nanging istilah Hangul nembé dikenal ing wiwitan abad angka 20. Sawisé Hangeul dipigunakaké, mung isih tetep dianggo, déné Hangeul dianggo déning wong-wong kang ora duwé pendhidhikan, wanita lan bocah-bocah.

Nanging sajeroning perkembangané, Hangeul tansaya akèh dipigunakaké malah ing abad angka 19 lan wiwitan abad angka 20, panggunaan Hangeul lan Hanja seimbang. Nanging saiki, mung ditemoni ing tulisan-tulisan akademik lan resmi, déné amèh kabèh papan jeneng dalan, petunjuk, malah tulisan-tulisan informal ditulis ing tulisan Hangeul.

Basa Koréa sayektiné duwé dhialèk-dhialèk kang saling gegandhèngan siji lan sijiné. Saben wewengkon bisa mangertèni dhialèk liyané, kajaba dhialèk Pulo Jeju kang dianggep kurang bisa dimangertèni déning dhialèk-dhialèk provinsi lainnya.

Rujukan

Pranala njaba 

 Belajar basa Koréa ing KBS World Radio
 Learn to read and write Koréan

 
Koréa
Koréa
Sekretaris inggih punika saking tembung secretum (basa Latin) kang ateges wados.

Jinis Sekretaris 
Sekretaris saged dipunbentenaken dados 2 inggih punika:
 Sekretaris Pribadi, inggih punika sekretaris kang gadhah tugas biyantu pimpinan lan boten gadhah anak buah. Tuladha: Sekretaris Direktur.Sekretaris Manajer, Sekretaris Rektor, Sekretaris Mantri.
 Sekretaris Umum, inggih punika sekretaris kang gadhah tugas biyantu instansi utawi organisasi, kan gadhah anak buah. Tuladha: Sekretaris Wewengkon, Sekertaris Nagara, Sekretaris Direktorat Jendral.
 Sekretaris kados gadhah kaprigelan kanggé ngerjaaken tugas-tugas ing kantor, tuladhanipun damel surat, nelefon, ngetik, lan saged ngoperasiake komputer, kearsipan, lan sapanunggalipun.

Fungsi saking sekretaris 
Sekretaris gadhah fungsi inggih punika:
 Damel rencana lan ngolah bahan kanggé ngrumusaken kebijakan kang wonten hubunganipun kalih umum lan damel rencana, kepegawéan kalih keartaan dinas.
 Ngelaksanaaken mènèhi fasilitas lan panjurung nglayani teknis admistrasi ing lingkup dinas.
 Ngelaksanaaken tugas damel surat, naskah dinas, kearsipan.
 Lan sapanuggale.

Tugas Saking Sekretaris 
Tugas sekretaris saged dipunbentenaken dados 3 inggih punika:
 Tugas Rutin
Tugas kang dikerjaake saben dinten, sanajan boten wonten perintah kusus saking pimpinan. Tuladha, ngetik, nelfon, ntrima tamu, lan kearsipan.
 Tugas Khusus
Tugas punika mbetahaken perintah kusus saking pimpinan utawi mbutuhake pertimbangan lan pengalaman kang digadhahi sekretaris. Tuladha, damel prejanjen ngirim faksimil, lan sapanunggalipun.
 Tugas Kreatif
Tugas punika asifat inisiatif utawi pamikiran sekretaris piyambak, kanggé biyantu pimpinan. Tuladha, nata papan kantor, ngintunaken tandha slamet.

Cathetan suku 

Profesi
Putri Raemawasti ya iku pemenang Puteri Indonésia 2007 wakil saka provinsi Jawa Timur. Nalika iku Duma Riris Silalahi (Sumatera Utara), ana ing posisi Runner Up 1 lan Ika Fiyonda Putri (Jakarta 4) ing posisi Runner Up 2. Dhèwèké lair ing Blitar, Jawa Timur, 5 Dhésèmber 1986. Sawisé dadi pemenang, dhèwèké duwé hak makili Indonésia ing ajang Indonésia ing ajang Miss Asia Pacific International 2008 lan Miss International 2008. Déné Runner Up 1 lan 2 duwé hak maju ing Miss Asia Pacific International 2008 lan Miss International 2008. Putri éntuk tugas majokake perdagangan, seni, lan budaya, kaya tugas-tugas kang wis diwènèhake Putri Indonésia sadurungé. Dhèwèké éntuk fasilitas kanggo njurung kegiatane ya iku omah dinas lan kendaraan. Nalika iku dhèwèké isih dadi mahasiswa Institut Teknologi Surabaya (ITS) jurusan Teknik Industri angkatan taun 2005. Dhèwèké sekolah SMA ana ing kutha Blitar, Jawa Timur. Saliyané dadi Puteri Indonésia, dhèwèké uga dadi duta kampanye konsumsi endhog nasional.

Cathetan suku 

ď

Kelahiran 1986
Tokoh Blitar
Pemenang Puteri Indonésia
Peserta Miss Universe 2008
Tokoh Kristen Indonésia
Richard Milhous Nixon () yaiku Wakil Presidheèn Amérika Sarékat ke-36 (1953-1961) lan Présidhèn Amérika Sarékat ke-37 (1969-1974). Dhèwèké yaiku présidhèn Amérika sing pertama ngundurake diri saka jabatane. Pengundurane amarga ruwete skandal sing karan Skandal Watergate. Dhèwèké ngumumake pambu baran Perang Vietnam sing wis ngentèkaké ewon bala(23 Januari 1973).

Karier pulitik 
Nixon kapilih dadi anggota Konggrès pada 1946, karo kanca-kanca seangkatane yaiku veteran-veteran perang uga ana John F. Kennedy saka Massachusetts. 
Nixon misuwur dadi wong kang anti-Kuminis lan tokoh atos, sing kampanye sakpenake dhéwé. Dhèwèké kapilih dadi anggota DPR AS saka California taun 1948, nalika iku dhèwèké dadi anggota House Un-American Activities Committee (Komite Aktivis Majelis sing ora duwé sipat Amérika). Dhèwèké uga duwé peran akèh ing pengadilan tipak pejabat papréntahan  Alger Hiss kanggo sumpah palsu nalika dhèwèké didakwa dadi mata-matane Uni Soviet.

Nixon kapilih dadi Senator taun 1950, ngalahake aktris/anggota kongres Helen Gahagan, sing sasuwéné kampanye dituding olèh panjurung saka kuminis.

Cathetan suku 

Tilar donya umur 81
Présidhèn Amérika Sarékat
Wakil Présidhèn Amérika Sarékat
Senator Amérika Sarékat
Person of the Year
Lair 1913
Ujung Koréa (Hangul: 한반도 Han bando ing Koréa Kidul, 조선반도 Choson bando ing Koréa Lor) yaiku ujung ana ing Asia wétan, kang dawané watara 1.100 kilomèter menyang arah kidul dharatan Asia kontinental nganti tekan Samodra Pasifik lan diubengi Sagara Jepang (ing Koréa dikenal kanthi jeneng "Sagara Wétan") ing sisih wétan, Sagara China Wétan ing sisih Kidul, lan Sagara Kuning ana ing sisih kulon. Ujung Koréa saiki dibagi dadi rong nagara yaiku Koréa Kidul lan Koréa Lor. Sadurungé pecah lan dadi rong nagara nalika Perang Dunia II, Koréa yaiku entitas pulitik tunggal kang wewengkone ana ing kiwa-tengené Ujung Koréa. Perbatasan Ujung Koréa ana ing sisih lor dianggep dadi wates pulitik antarané Koréa Lor lan Républik Rakyat Cina (1.416 km) lan Ruslan (19 km). Perbatasan iki ana kanthi cara alami yaiku Kali Yalu (Amnok) lan Kali Tumen.

Géografi 
70 persèn saka wewengkon Ujung Koréa awujud pagunungan lan lemah kang bisa diusahake kanggo lahan pertanian kang luwih cilik. Jajaran pagunungan kang baris ana ing wewengkon pérangan lor lan wétan, kanthi pucuk paling dhuwur yaiku Gunung Baekdu (2.744 m) ana ing wewengkon wates karo Républik Rakyat Cina. Dawané garis pasisir ujung Koréa yaiku 8.460 kilomèter, lan ana ing sisih kidul ujung tinemu lekukan kang ora rata lan teluk. Pulau-pulau cilik kang jumlahe 3.579 mapan anaing sisih kidul lan kulon saka ujung iki.

Cathetan suku 

Koréa
Géografi Koréa
Ès krim iku panganan panutup beku, lumrahé kagawé saka susu, kaya ta susu lan krim, uga asring dibarengake karo woh-wohan utawa bahan lan rasa liyané. Ing sawatara jinis duwé kandhutan gula, sanajan sawatara jinis liyané kagawé kanthi nambahi legèn-legèn liyané. Kadhang-kadhang, perasa gawéyaan lan pawarna dianggo ing njaba, dudu kalebu bahan alami. Campuran saka bahan-bahan kang wis dipilih diudheg alon-alon nalika prosès ngadhemaké, supaya hawa bisa lumebu lan kanggo nyegah anané kristal ès gedhé saka prosès pambentukan. Asilé awujud semi-padhet utawa semi-cair kang wujudé lembut kaya "krim".

Tembung "ès krim" duwé teges kang béda-béda saka nagara siji lan sijiné. Kayadéné tembung "puding beku", "yoghurt beku", "sorbet", "gelato" lan liya-liyané kanggo membedakake jinis kang béda lan gaya. Ing pirang-pirang nagara, kaya déné Amérika Sarékat, tembung "ès krim" mung dianggo kanggo pirang-pirang spesifik, lan sapérangan gedhé pamaréntah ngatur anggoné nganggo komersial saka pirang-pirang tetembungan kang mathuk karo cacahé kang relatif saka bahan utama. Ing nagara liya, kaya ta Italia lan Argentina, tembung siji dienggo kanggo kabèh jinis. Analog kang kagawé saka alternatif susu, kaya ta susu wedhus utawa susu domba, utawa pangganti susu, sumadya kanggo wong-wong kang intoleransi laktosa, alergi marang protéin susu, lan / utawa vegan.

Peranganing es krim 
Es krim kapérang saka bahan-bahan kaya ta:
 10% punjul es krim ngandhut gajih saka susu lan padhatan ing antarané 10%, ing pirang-pirang es krim premium ngandhut 16% gajih
 9 nganti tekan 12% ngandhut susu-susu-gajih: komponèn iki, uga dikenal minangka padhetan serum, duwé kandhutan protéin (kasein lan whey protéin) uga karbohidrat (laktosa) kang ana ing sajeroning susu
 12 nganti tekan 16% legen-legen: padhatan kakombinasiake saka sukrosa lan glukosa saka legen-legen jagung kang awujud sirup
 0.2 nganti tekan 0.5% ngandhut stabiliser lan emulsifier
 55% nganti tekan 64% ngandhut banyu kang saka susu utawa bahan liyané.

Komposisi iku kalebu prosentase kang abot. Wiwit es krim bisa kaisi akèhé punjul separone volume udara, angka-angka iku bisa dikurangi akèhé separone saka volumene. Yeng dienggo diet, prosentase abot kang luwih relevan. Malahan prodhuk cendhèk lemak duwé kandhutan kalori kang dhuwur: Ben lan Jerry Vanilla Fudge tanpa gajih ngandhut 150 kalori per separo cangkir amarga kadar gulané akèh.

Cathetan sikil

Pranala njaba 
 Selected Internet Resources --Ice Cream / Science Reference Section, Library of Congress
 Sajarah Es krim
 Another History of Iced Beverages and Ice Cream
 Ice Cream sculptures
 Ice Cream Reviews
 The Complete Guide To Ice Cream
 Ice cream history and "who really invented the ice cream cone?" 
 Cooking with Chemistry, Liquid Nitrogen Ice Cream 
 HowStuffWorks's How Ice-Cream Works.
 Popular culture, Laurel & Hardy Sketch
 The Structure of Ice Cream

Uga delengen 
 Es krim goreng
 Yoghurt

Panganan
Es krim
Susu
Kali Tumen utawa Kali Tuman ya iku kali kang dawané 521 km, kang dadi wates antarané nagara Républik Rakyat Cina, Koréa Lor, lan Ruslan; hulu saka kali iki ana ing Gunung Baekdu lan ngalir nganti tekan Sagara Jepang (Sagara Wétan).
Kali iki ngalir ana ing Asia pérangan lor-wétan, ing wates antarané RRC lan Koréa Lor, lan antarané Koréa Lor lan Ruslan ana ing 17 kilometere terakhire sadurungé tekan Sagara Jepang. Kali iki dadi wates ana ing sisih kidul Provinsi Jilin ing Manchuria lan wates sisih lor provinsi Hamgyong Utara lan provinsi Yanggang ana ing Koréa Lor. Gunung Baekdu kang mapan ing wtes Cina-Koréa Lor dadi sumber saka kali iki, lan uga dadi sumber saka Kali Yalu. Jeneng kali iki asalé saka sawijining tembung saka Mongolia tümen, kang duwé teges i "satus sewu" utawa samyriad. Kali iki wis dicemari déning pabrik-pabrik kang ana ing kiwa-tengené kali tumeng iki ana ing Koréa Lor dan Cina; nanging kali iki isih daya tarik kanggo wisatawan kang ana ing kawasan iku. Ing Tumen, Jilin, Cina, ya iku papan kanggo berpesiar ana ing pinggiran kali kang ana warung kang bisa ndelok sesawangan kang ana. Jeneng Ruslan kali iki ya iku Tumannaya, tegesé ana kabute''.

Cathetan SUku 

Républik Rakyat Cina
ya iku diplomat Jepang kang nyelamatakế ếwonan wong Yahudi ana ing jaman Perang Dunia II nalika dhềwềkế njabat dadi konsul Kamaharajan Jepang ing Litowen. Sugihara ya iku wong kang dikenal ora duwế motivasi liya kejaba kanggo nglakokakế apa kang dianggep bener lan saiki dikenak karo "Schindler Jepang." Chiune Sugihara dilairakế tanggal 1 Januari 1900 ing Mino, daếrah pedếsaan ing Prefektur Gifu saka wewengkon Chubu ing Jepang, bapakế jenengế Yoshimizu Sugihara, lan ibunế jenengế Yatsu Sugihara. Sugihara ya iku anak nomer loro saka lima sadulur lanang lan wếdok siji.

Cathetan suku

Pranala njaba 
 Chiune Sugihara -Yad Vashem 

Politikus Jepang
Tokoh Jepang
Tokoh kemanusiaan
Lair 1900
Christina Maria Aguilera () ya iku penyanyi lan panulis lagu Amérika kang ditepungi duwé kemampuan vokal lan gaya saka busanané kang èksèntrik utawa seksi. Gaya busanané akèh ditiru déning sapérangan artis liyané lan uga nom-noman ana ing nagara-nagara liyané. Akèh para kalangan kang mbandhingaké swarané karo penyanyi Mariah Carey lan Whitney Houston.

Christina duwé papat single kang bisa mapan ana ing nomer siji dhaftar Billboard Hot 100, kaya ta Genie In A Bottle (1999), What A Girl Wants lan Come On Over Baby (All I Want Is You) (2000) uga Lady Marmalade (2001). Saliyané 4 single kang ana ing posisi puncak, single saka Christina Aguilera uga ana ing posisi top ten, kaya ta I Turn To You (2000), Beautiful lan Ain't No Other Man (2006) lan uga Keeps Gettin' Better (2008).

Dhebut album pisanané ya iku Christina Aguilera (1999) lan Back to Basics (2006) mèlu mapan ing urutan pisanan dhaftar 200 album paling laris vèrsi Billboard Music Chart kanthi angka pangadolan punjul 250.000 iji lan 346.000 iji ana ing pétungan wektu 1 minggu wiwit album mau dirilis menyang pasaran Amérika. Album nomer loro saka Christina, Stripped (2002) mapan ana ing posisi nomer loro kanthi angka pangadolan punjul 330.000 iji, déné album natal pisanané ya iku My Kind of Christmas (2000) mung bisa manggon ana ing posisi nomer 28. Mi Reflejo kang diluncuraké nalika taun 2000 uga bisa manggon ana ing posisi puncak pangadolan album paling laris vèrsi Billboard Latin Album.

Sadawané kariré, Christina Agulera wis olèh nominasi Grammy Awards utawané Latin Grammy Awards kaping 18. Christina uga wis kaping papat olèh 4 Grammy Awards kanggo kategori Best New Artist (2000), Best Female Pop Vocal Performance (Beautiful - 2004 lan Ain't No Other Man - 2007) lan Best Pop Collaboration with Vocals bareng karo P!nk, Li'l Kim lan Mya kanggo single Lady Marmalade nalika taun 2002. Ana ing Latin Grammy Award, Christina uga olèh bebungah kanggo kategori Best Female Pop Vocal Album (2001) kanngo album basa Latin pisanané ya iku Mi Reflejo.

Cathetan sikil 

 
Penyanyi Amérikah Sarékat
Penyanyi
Watu Agniyan utawa watu Igneus (saka Basa Latin: ignis, "geni") ya iku jinis watu kang ngenthos saka magmah kang wis adhem lan ngatos dadi watu, karo utawa tanpa ana prosès kristalisasi, yèn ing ngisor bumitala dadi watu intrusif (plutonik) lan ing dhuwur bumitala dadi watu ekstrusif vulkanik. Magmah iki bisa saka watu setengah cuwèr utawa watu kang ana ing mantol utawa kerèng bumi. Lumrahé, prosès lèlèh bisa saka prosès-prosès kaya déné: mundhaké temperatur, mudhuné dhesekan utawa anggitané malih. Luwih saka 700 tipe watu Agniyan wis pinaricéda, sebagèyan akèhé saka ngisor kerèng bumi.

Miturut parah ahli, kaya ta Turner lan Verhoogen (1960), F. F Groun (1947), Takeda (1970), magmah tegesé drawan silikat kenthel sing panas kanthi alami, temperaturé dhuwur nganti antarané 1.500–2.500 C lan duwé sipat mobah (bisa obah) lan ana ing kerèng bumi pérangan ngisor. Sajeroning magmah iku isiné bahan kang larud, kang duwèni sipat molah-malih (banyu, CO2, klorin, florin, wesi, welirang, lsp.) kang bisa gawé mobahing magma karo bahan nirmolah-malih (dudu gas) kang gawé mineral kang bisa ditemoni ing watu Agniyan.

Cathetan suku 

Watu
 
Petrologi
Vulkanologi
Spagèti (basa Italia spaghetti) yakuwi pasta bunder asli saka Italia kang wujudé dawa kaya biting. Spagèti kagawé saka semolina utawa glepung lan banyu. Spagèti garing saka Italia kagawé saka durum gandum semolina, nanging sajabane Italia, spagèti kagawé saka glepung. Spagèti paling tradhisional dawane 50 cm (20inci), nanging dawane dadi misuwur sasuwéné separo abad kang kapindho ing abad kaping 20 lan saiki spagèti sumadya ing dawané 25–30 cm (10-12 inci). Jinisé spagèti ya iku spagèti keju, spagèti mrica, spagèti lenga lan bawang dienggo ing spagèti tomat, spagèti daging, lan spagèti kanthi saus liyané. Spagèti iku wujud jamak basa Italia kang duwé teges benang, déné tembung spaghetto kang pérangan cilike tembung Spago, tegesé "tipis".

Ing masakan Italia, spagèti disajekaké kanthi saos tomat, kadhang-kadhang uga nganggo jinis-jinis herbal (kaya ta oregano lan basil), lenga zaitun, daging, utawa janganan. Spagèti jinis liyané disajekaké kanthi migunakaké saus bolognese, alfredo lan carbonara. Kanggo nambahi rasa bisa ditambahi keju, kaya ta Pecorino Romano, Parmesan lan keju Asiago, kang asring ana. Kadhang-kadhang spagèti uga disajèkaké nganggo lombok.

Rekor donya kanggo samangkuk spagèti gedhé dhéwé digawé ing sasi Maret 2009 lan dibaleni manèh ing sasi Maret 2010 ing restoran Garden Grove, Buca di Beppo. Ing sajabane Los Angeles bisa ngisi bèji kanthi punjul £ 13.780 (6.251 kg) pasta.

Cathetan sikil 

Panganan
Pasta
Itali
Jeok ya iku jinis panganan daging panggang (sejinis kebab) kas Koréa kang kang disunduki kaya sate. Sanajan padha karo jinis pangana kang dipanggang kaya ta bulgogi lan galbi, istilah jeok mung kanggo jinis daging kang dipanggang nganggo sundhuk sate, ora tergantung karo jinis daginge. Jeok ateges panganan kang dipanggang ing dhuwur geni lan disunduki nganggo sundukan. Cathetan kang wiwitan ngenani jeok ana ing dhokumèn Cina kuna kang nyebutake yèn ing dina istimewa, bangsawan Cina bakal disuguhi masakan jeok déning wong Koréa. Jeok disusun saka kethokan daging, jamur lan janganan kang ditusuk lan dipanggang ing dhuwur geni. Jeok biyasa dinikmati ing dina-dina kusus kaya ta acara perkawinan lan pista ulang taun kaping 60 (hwangap). Variasi jeok ing antarané ya iku sanjeok, hwayangjeok, nureunjeok, kang dibumbui banjur dipanggang lan tusukan.

Uga delengen 
 Neobiani
 Bulgogi
 Galbi
 Samgyeopsal

Cathatan suku 

Olah-olahan Koréa
ya iku panganan jajanan kang asalé saka nagara Jepang. Dorayaki kalebu ana ing golongan panganan tradhsional Jepang (wagashi) kang wujudé bunder lan rada tembem, kasusun saka rong lembar jananan kang diraketake nganggo selé kacang abang. Dorayaki duwé tèkstur kang lembut lan mèh padha karo roti Jepang kang jenengé Kastela amarga adonan kang ana kandhutan maduné. Ing Indonésia, jajanan iki dikenal ana ing filem anime Doraemon. Ana ing filem iki, tokoh Doraemon duwé kasenengan mangan kue dorayaki. Dorayaki kang didol ana ing toko kue ing Indonesia rasané wis disalarasake karo selera lokal kaya dorayaki isi campuran coklat lan keju. Dorayaki uga dikenal ana ing Indonesia kanthi jeneng Obanyaki.
Ana ing Jepang, Obanyaki kondhang kanthi jeneng . Obanyaki duwé wangun kang amèh padha karo dorayaki, nanging jajanan Obanyaki luwih kandel dibandingké karo Dorayaki. Obanyaki uga biyasa dipanggang ana ing ngarepe sing tuku déné Dorayaki wis dipanggang sadurungé didol ana ing bungkusan.

Asal-usul 
Wiwitané, Dorayaki mung awujud salembar jajanan bunder kanthi pinggiran kang dilempit nganti duwé wangun pesagi. Ana ing pérangan tengah jajanan iki diwènèhi selé kacang kang dijenengi azuki. Nalika taun 1914, jajanan Dorayaki kang wujudé rong lembar kawanuhaké déning parusahan jajanan Usagiya kanthi nganggo adonan kang amèh padha karo adonan Kastela.

Cathetan suku 

Olah-olahan Jepang
Taman Nasional Tanjung Puting iku taman nasional kang ana ing provinsi Kalimantan Tengah, Indonésia. Taman nasional Tanjung Puting iku panggonan kang pisanan digunakaké dadi punjere rehabilitasi orangutan. Ana telung panggonan kang digunakaké dadi panggon rehabilitasi orang utan, ya iku Tanjung Harapan, Pondok Tanggui, lan Camp Leakey.

TN Tanjung Puting ndisike awujud cagar alam lan suaka margasatwa kanthi amaba 305.000 ha kang dikukuhaké déning papréntahan Hindia Walanda nalika tanggal 13 Juni 1936. Banjur nalika tanggal 12 Mèi 1984 déning Mantri Kehutanan, Tanjung Puting dikukuhaké dadi Taman Nasional kang ambané 415.040 ha.

Miturut géografis taman iki mapan ing 2°35'-3°20' LS lan 111°50'-112°15' BT, ana ing kacamatan Kumai ing Kotawaringin Kulon lan ing kacamatan Hanau sarta Seruyan Hilir, Kabupatèn Seruyan.

Ana warna-warna kéwan kang endemik lan dijaga ing Taman Nasional Tanjung Puting, kaya ta orangutan (Pongo satyrus), bekantan (Nasalis larvatus), lutung abang (Presbytis rubicunda rubida), beruwang (Helarctos malayanus euryspilus), kancil (Tragulus javanicus klossi), macan dahan (Neofelis nebulosa), lan kucing alas (Prionailurus bengalensis borneoensis).

Cathetan sikil 

Taman Nasional
Kalimantan
Jeotgal ya iku jinis panganan fermentasi kas Koréa kang digawé saka pirang-pirang jinis produk laut kaya ta iwak, kerang, lan urang. Jeotgal difermentasekake nganggo uyah mula rasané asin. Lingkungan ujung Koréa diubengi déning lautan kang dadi papan panggonan pertemuan arus panas lan atis mula cacah lan jinis produk laut warna-warna. Saliyané nyambut gawé minangka tani, wong Koréa uga dadi warigaluh nalika mangsa tandur durung dimulai. Sajarah jeotgal wis ana kawit jaman kraton Silla lan ing tèks sajarah tinulis yèn ratu kang ngawini sawijining wanita bakal mènèhi jeotgal marang maratuwane minangka bebungah. Ing jaman Dinasti Goryeo lan Joseon, produk jeotgal luwih akèh lan bervariasi tinimbang saiki lan lan dadi lawuh wigati ing méja mangan nalika iku. Jinis-jinis produk laut kang bisa digawé dadi jeotgal ya iku urang, teri, kerang, nus, croaker, pollack, urang cilik, gurita, conch, hairtail lan liya-liyané. Métodhe kanggo ngawétake uga warna-warna nanging lumrahé sawisé sesasi utawa luwih diawetake, jeotgal olih dipangan. Nalika dimakan, jeotgal diwènèhi bawang perai utawa bawang putih kanggp nambahi rasané. Kajaba iku uga bisa dipangan bareng kimchi atau janganan. Jeotgal kerep dadi bahan kang ditambahake ing godhogan (jjigae) lan sup (guk).

Cathetan suku 

Olah-olahan Koréa
Panganan asil fermentasi
Bedugul mujudaken salah satunggalipun obyèk wisata ing Bali, ingkang dumunung wonten ing pagunungan dhataran inggil ingkang éndah lan asri. Ing Bedugul para wisatawan saged mirsani sesawanganipun tlaga Beratan lan Pura Ulun Danu. Kekalihipun dumunung wonten ing dhusun Candhi Kuning, Kacamatan Baturiti, Tabanan. Tebihipun kirang langkung 70 kilomèter saking panggènan wisata Kutha utawi Papan anggegana internasional Ngurah Rai. Wangunan ingkang wonten ing kawasan wisata Bedugul punika kagolong yasan ingkang sampun dangu, nanging taksih resik lan asrep.

Kaistiméwaan 
Bedugul dumunung ing dhataran inggil ingkang asri lan tansah kaslimuti pedhut. Ing papan wisata punika, ugi saged dipunpirsani kaéndahan alam pagunungan lan Pura Ulun Danu ingkang mapan ing satengahing Tlaga Beratan igkang resik. Pura Ulun Danu punika papan pamujan Sang Hyang Dewi Danu minangka dèwi ingkang paring kasuburan.

Fasilitas 
Ing Bedugul wonten tiyang-tiyang ingkang nyadé asil kebon. Sanèsipun, ugi wonten kapal boat utawi prau ingkang saged dipunséwa déning pengunjung ingkang badhé mirsani tlaga Beratan. Ing saindhenging tlaga ugi wonten kios-kios alit ingkang nyadé olèh-olèh.

Objek Sanèsipun 
Sasanèsipun Tlaga Beratan lan Pura Ulun Danu, ing sacaketipun Bedugul ugi wonten papan wisata Kebun Raya Bali. Papan wisata punika dumunung ing 2 Kilomèter saking Tlaga Beratan. Kebun punika dipunyasa ing tanggal 15 Juli 1959. Wiyaripun Kebun Raya punika 157,5 Ha. Kebun punika dumunung ing panggènan ingkang inggilipun 1250 ngantos 1450 mdpl.

Cathetan suku 

{{Kategori:Artikel mawi basa krama]]

Pariwisata
Bali
Bèntèng Portugis ya iku salah satunggalipun objek wisata ingkang wonten ing [Désa Banyumas], [Kacamatan Keling], Kabupatèn Jepara, Jateng. Saking pusat kitha, tumuju ing objek saged dipuntempuh kanthi wekdal 30 menit lan jarakipun 45 kilomèter.
Ingkang badhé tumuju ing Bèntèng Portugis ing pelampahipun wonten paningalan alas karèt lan jati ingkang taksih grumpul lan adem. Ugi paningalan Gunung Muria ingkang elok saged dipuntingali.

Sajarahipun Benteng Portugis 
Ing taun 1619, kutha Jayakarta utawi Sunda Kelapa dipunlebeti déning VOC Walanda, lan Imperialis Walanda.
Sultan Agung, Raja Mataram sampun gadhah ancaman saking Walanda. Sultan Agung dadosaken angkatan perang kanggé pambebasan saking Walanda.
Mataram kalah saking Walanda, Mataram lajeng damel prajanjen kaliyan Portugis kanggé bébas saking Walanda. Pasukan Portugis dipunpanggenaken ing Bèntèng ingkang kasebat Benteng Portugis punika.
Nanging, Portugis sulaya kalih prajanjen, lan malah angkat kaki saking Benteng amargi kitha Malaka, kang dados kitha utamanipun Portugis ing Asia Kidul-wétan malah saged dipunrebut déning Walanda ing taun 1641.

Objek Sapanunggalipun 
Sapanunggalipun Benteng Portugis wonten Pulo Mandalika, ingkang wonten ing kiwa-tengené Benteng Portugis. Manawi badhé tumuju Pulo Mandalika, saged ngginakaken prahu. Mandalika inggih punika pulo ingkang wonten wana, ing ngrika wonten griya panjaga pulo. Pasir pulo kang gadhah jinis warna putih, nanging paningalan Benteng Portugis saking Pulo Mandalika langkung asri lan éndah kanthi latar bukit-bukit.

Cathetan suku 

Objek Wisata